
Parlamentul României

Camera Deputaţilor                                                                                                          
	Comisia pentru apărare, ordine

publică şi siguranţă naţională

Nr.32/895/2007


	                                    Bucureşti, 12.12.2007 

                          Pl x. 757/2007


RAPORT 
asupra propunerii legislative pentru modificarea art.4, lit.a) pct.1 din Legea nr.415/2002 privind organizarea şi funcţionarea Consiliului Suprem de Apărare a Ţării
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu propunerea legislativă pentru modificarea art.4, lit.a) pct.1 din Legea nr.415/2002 privind organizarea şi funcţionarea Consiliului Suprem de Apărare a Ţării, trimisă cu adresa nr. Pl.x. 757 din 28 noiembrie 2007 şi înregistrată cu nr.32/895 din 29.11.2007. 

Consiliul Legislativ, cu nr. 1576/16.11.2007, a avizat negativ iniţiativa legislativă.
Comisia juridică, de disciplină şi imunităţi, cu nr. PLx 757 din 3.12.2007 a avizat negativ propunerea legislativă. 

Guvernul, prin punctul său de vedere, trimis cu adresa nr. 8698/DRP din 07.12.2007, nu susţine adoptarea acestei iniţiative legislative, în forma prezentată.

Propunerea legislativă urmăreşte modificarea art.4, lit.a), pct.1. din Legea nr. 415/2002, în sensul înlocuirii sintagmei „strategie de securitate naţională” cu cea de „strategie naţională de apărare a ţării” ca document fundamental în domeniul planificării apărării naţionale, promovat de CSAT.
2. Iniţiativa legislativă face parte din categoria legilor organice, potrivit prevederilor     art. 73 alin. (3) lit. e) din Constituţia României, republicată.
3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.

4. La lucrările Comisiei au fost prezenţi 17 deputaţi din totalul de 23 de membri.

În urma dezbaterilor, în şedinţa din 12 decembrie 2007, membrii Comisiei, cu 15 voturi pentru, unul împotrivă şi o abţinere, au hotărât să propună Plenului Camerei Deputaţilor respingerea propunerii legislative pentru modificarea art.4, lit.a) pct.1 din Legea nr.415/2002 privind organizarea şi funcţionarea Consiliului Suprem de Apărare a Ţării, avându-se în vedere că atribuţiile Consiliului Suprem de Apărare a Ţării vizează organizarea şi coordonarea atât a domeniului apărării naţionale, cât şi cel al securităţii, ceea ce impune menţinerea în cuprinsul legii a sintagmei „strategie de securitate naţională”.
Preşedinte, 

Costică Canacheu 

Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra propunerii legislative pentru modificarea art.4, lit.a) pct.1 din Legea nr.415/2002 privind organizarea şi funcţionarea Consiliului Suprem de Apărare a Ţării, trimisă cu adresa nr. Pl.x. 757 din 28 noiembrie 2007 şi înregistrată cu nr.32/895 din 29.11.2007. 


În raport cu obiectul şi conţinutul acesteia, propunerea legislativă face parte din categoria legilor organice.

Preşedinte, 

Costică Canacheu 

